Atwala ebyemizannyo mu Ssaza lino, Simon Nsubuga Mujambula, yagambye nti empaka z’ekikopo ky’amagombolola zituumiddwa ‘Ssebwana Cup’, nga kivuganyizibwa ggombolola munaana.
Ggombolola ezigenda okwetaba mu mpaka zino zaawuddwaamu ebibinja bibiri, ekya Mayanja omuli; Mumyuka Wakiso, Mituba II Kakiri, Mituba III, Namayumba ne Mutuba I Masuliita.
Ekibinja ekyokubiri kituumiddwa Nalubaale nga kirimu Ssaabagabo Nsangi, Ssaabaddu Katabi, Ssaabawaali Ssisa ne Musaale Kasanje. Ttiimu eneewangula ekibinja kya Nalubaale ejja kukwatagana n’ewangudde ekya Mayanja ku fayinolo.
Ttiimu zino mwe mugenda okulondebwa abazannyi 25 abanaakola ttiimu y’e Ssaza lya Busiro. Buli ttiimu ya ggombolola erina okusasula 30,000/-.
Emipiira gitandika ku Lwamukaaga (April 1) ku kisaawe ky’e Kasanje, ate fayinolo ezannyibwe enkeera. Ssebwana ye mwami w’essaza lya Busiro.
lug_Latn lug_Latn lug_Latn lug_Latn lug_Latn